Alegzandra/wili-2018-roplus huggingface dataset:
Mājas vistas vasarās līdz salnām labprāt dzīvojas pa āru un mielojas ar to, ko var atrast, rušinoties pa zemi. Ja tās vasaras periodā tiek laukā ganīties, tad 1x dienā vistas piebaro ar kviešiem, auzām un miežiem. Tām nevajadzētu dot rudzu graudus, jo tie mēdz būt inficēti ar endofītu sēnīti Neotyphodium lolii, kas vistām ir toksiska un izraisa nopietnus traucējumus gremošanas trakta darbībā ― atsevišķos gadījumos ar rudzu graudiem barots putns var pat nobeigties. Vistām tiek izbarota arī maize, klijas un putraimu putras. Laukos vistām bieži atdod arī to, kas palicis pāri no pašu ēdiena. Veikalos var iegādāties speciālu vistu barību.

Pieaugošā neapmierinātība ar Šišakli apvienoja sacelšanās plānotājus no tradicionālajām labā spārna Tautas un Nacionālajām partijām, Musulmaņu brālības, Sīrijas Komunistiskās partijas, druzu izcelsmes armijas virsniekus, Baas partijas biedrus.

2005. gada nogalē notika konkurss par dzīvojamās apbūves attīstību bijušajā muižas parkā, tomēr neviens no iesniegtajiem darbiem konkursā neuzvarēja. 2008. gada martā muižas ēka nodega, ēkas apkaime kopš šī laika iežogota.

Kad Kiriļenko iegūst pārāk lielu ietekmi partijā, no 1976. gada viņa vara tiek strauji samazināta un sākas Brežņeva varas pieauguma otrais posms.

Pirmais mēģinājums moduli izplest notika 2016. gada 26. maijā. Process tika pārtraukts tad, kad konstatēts augstāks gaisa spiediens BEAM iekšienē nekā paredzēts, bet modulis bija izpleties tikai nedaudz. Tika secināts, ka 10 mēnešu laikā, kad moduļa palaišana kosmosā kavējās, auduma slāņi bija salipuši. 28. maijā BEAM tika izplests pilnībā. 6. jūnijā Džefrijs Viljamss un Oļegs Skripočka atvēra moduļa lūku un devās tajā iekšā, lai savāktu gaisa paraugus un noņemtu sensoru datus.

Vista pēc savas izcelsmes ir vistuvāk radniecīgais putns karaliskajam tiranozauram. ASV zinātnieki noskaidrojuši, ka mājas vistas ir cēlušās no aizvēsturiskajiem plēsoņām. Izanalizējot molekulas, kas iegūtas no 68 miljonus gadu veciem tiranozaura kauliem, atklājās pārsteidzoša radniecība starp tiranozauriem un mūsdienu vistām. Molekulārā līmenī tiranozauri ir tuvāk radniecīgāki vistām un strausiem, nekā aligatoriem un ķirzakām.

Melnkalniešu valoda (Crnogorski jezik, Црногорски језик) ir nosaukums, kas piešķirts serbu valodas ijekaviešu-štokaviešu dialektam, kurā runā Melnkalnē. Tā ir atzīta kā viena no serbu-horvātu-bosniešu-melnkalniešu diasistēmas valodām.

1354. gadā pirmo reizi pieminēta kā Krievciems (villa Ruthenorum) to zemes īpašumu sarakstā, kurus savā starpā sadalīja Rīgas arhibīskaps Fromholds un viņa vasaļi Tīzenhauzeni. Tas atradās senajā Jersikas valsts Asotes pilsnovadā, kas kopš 1211. gada bija iekļauts Livonijas bīskapijas sastāvā. 1375. gadā šo pilsnovadu izlaupīja lietuviešu karaspēks Ķēstuša vadībā. 1507. gadā pili nopirka Gerds Linde, pēc Livonijas kara 1585. gadā Polijas-Lietuvas kopvalsts karalis Stefans Batorijs Krustpils novadu un Krievciemu atdāvināja Korfu dzimtai. Jādomā, ka pils cieta Poļu—zviedru karu (1600—1629) un Otrā Ziemeļu kara laikā, pēc tam tā tika pamesta. Netālu Aiviekstes krastā uzcēla Krievciema muižu.
Gandeļi ir ciems Krāslavas novada Kaplavas pagastā. Izvietojies pagasta vidusdaļā, vairāk uz ziemeļiem. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

2002. gada vasarā Aleksandrs visbeidzot pievienojās Losandželosas "Kings" rindām, savā debijas sezonā atzīmējoties ar 31 rezultativitātes punktu. 2004.—05. NHL sezonas lokauta laika Aleksandrs spēlēja Maskavas CSKA rindās, taču tad atgriezās Losandželosā. "Kings" rindās Frolovs spēlēja līdz pat 2010.—11. sezonas sākumam, kad spēlētājs pievienojās Ņujorkas "Rangers" vienībai. 2011. gada janvārī Frolovs guva nopietnu ceļa traumu, kas viņam liedza spēlēt līdz pat nākamās sezonas sākumam.

Johans III fon Šverīns vai Jānis III no Šverīnas (vācu: Johannes von Schwerin) vai Šverinas grāfs Jānis (latīņu: Iohannes Comes Suerinaeus) bija Rīgas arhibīskapijas oficiālā protektora Šverīnas grāfa Guncelīna III dēls, Rīgas arhibīskaps 1294.-1300. gadā. Viņa valdīšanas laikā sākās pilsoņu karš starp Rīgas pilsētu un Livonijas ordeni.

1928. gadā, pieņemot lēmumu par autonomijas izveidošanu erzjiem un mokšiem, sākotnēji bija plānots to nosaukt par Erzju-Mokšu autonomo apvidu, bet vēlāk tomēr izlemts lietot krievu labāk zināmo eksoetnonīmu «mordvieši». 1990. gados tika publicēta deklarācija par Mokšu un Erzju Padomju Republikas suverenitāti, tomēr Mordvijas APSR pārdēvēšana tika atlikta.

Kad trīs Oksfordas Universitātes absolventi, Ričards Kērtiss, Hovards Gūdals un Rovans Atkinsons, 1979. gada vasarā devās ar autofurgonu uz ikgadējo teātra festivālu Edinburgā, šī brauciena laikā radās pirmās idejas par komēdijseriālu "Misters Bīns", kas 20. gadsimta 90. gados kļuva ļoti populārs. Triju jaunu britu izdomātais infantilais pamuļķis īsās brūnās biksēs un novalkātā tvīda žaketē kļuva par līdz šim vēl nepārspēta reitinga BBC seriāla varoni.

Džons R. "Džonijs" Kešs (angļu: John R. "Johnny" Cash; dzimis 1932. gada 26. februārī Kingslenā, Ārkanzasas štatā, ASV, miris 2003. gada 12. septembrī Nešvilā, Tenesī štatā, ASV) bija amerikāņu dziedātājs, dziesmu autors, mūziķis un aktieris. Viņš tiek uzskatīts par vienu no ietekmīgākajiem 20. gadsimta mūziķiem. Lai arī viņš pārsvarā bija kantri mūziķis, vairākas viņa dziesmas ir roka balādes. Savas karjeras otrajā pusē viņš iedziedāja vairāku mākslinieku, tai skaitā industriālā roka grupas Nine Inch Nails un sintpopa grupas Depeche Mode, dziesmu kaverversijas. Viņa pazīstamākās dziesmas ir "I Walk the Line", "Folsom Prison Blues", "Ring of Fire", "Get Rhythm" un "Man in Black". Ir izdevis 55 studijas albumus un 154 singlus.

Pamataudi pa lielākai daļai sastāv no dzīvām noapaļoti daudzstūrainām šūnām, starp kurām veidojas starpšūnu telpas. Pamataudi ir maz diferencējušies. Tie spēj atkal kļūt par veidotājaudiem. Pamataudu šūnās notiek barības vielu ražošana, tās veic vielu uzsūkšanas, uzkrāšanas un izdalīšanas funkcijas, piedalās gāzu maiņā. Pamataudiem piemīt arī mehāniska izturība.
Sūkļi pārstāv senāko dzīvnieku "ciltskoka" atzaru. Kaut arī to šūnas ir specializējušās konkrētu uzdevumu veikšanai, piemēram, barības satveršanai no ūdens vai vairošanās procesam, tomēr tās nav organizētas audos. Skelets sastāv no orgniskām šķiedrām un minerāliem - kaļķa vai krama. Minerāli veido adatveida vai zvaigžņveida struktūras, kuras sauc par spikulām: parasti tās saglabājas fosilā veidā. Senākie sūkļi ir zināmi no kembrija nogulumiem.

Pirmais komandas vadītājs (2000. gada sezonā) bija vācietis Volfgangs Reicls. Sakarā ar plānu izveidot britu F1 komandu, formulas tika krāsotas britu zaļajā sacīkšu krāsā (kuru lietoja britu komandas 1950. gados, kad katrai valstij bija savas nacionālās sacīkšu krāsas). Par pilotiem tika izvēlēti iepriekšējās sezonas vicečempions Edijs Irvains un bijušais Stewart pilots Džonijs Herberts. Vienīgā sacīkste, kurā kāds no viņiem nepiedalījās, bija Austrijas Grand Prix. Tad Irvains bija saslimis un viņu aizvietoja brazīlietis Lučāno Burti. Komandas rezultāti bija daudz vājāki nekā Stewart pirms gada.

Albums sākas ar "Helter Skelter" koncerta ieraksta kaverversiju (kuru Bono iepazīstināja kā "dziesmu, ko Čārlzs Mensons nozaga no "The Beatles"... mēs to nozogam atpakaļ"). Tajā ir iekļauta arī koncerta versija Boba Dilana dziesmai "All Along the Watchtower", kas var tikt uzskatīta kā veltījums gan Dilanam, gan Džimijam Hendriksam, kurš šo dziesmu popularizējis ar savu versiju. Dažas dziesmas u2 rakstījuši speciāli citiem māksliniekiem. "Angel of Harlem" ir dzīvīgs, tauru skaņām piepildīts veltījums Billijai Holidejai. Basa skaņām pilnais "God Part II" iepazīstina ar "Achtung Baby" skaņu, un ir sava veida turpinājums Džona Lenona dziesmai "God".

Tartaks (arī Tartaka, Antāna upe; posmā no Rušona līdz Cirišam arī Poguļanka; posmā no Ciriša līdz Dziļūksnim arī Salenieku upe) ir upe Aglonas un Daugavpils novados. Sākas no Rušona ezera pie Jaunaglonas. Tek cauri Cirišam, Dziļūksnim, Pakaļņa ezeram. Ietek Luknas ezera ziemeļaustrumu galā. Uz upes vairāki aizsprosti (Ciriša HES, Kameņecas HES). Upei maz izteiktu pieteku, lielākā ir Lazdu grāvis. Pieteku ūdeņus pārsvarā uzņem ezeri, kuriem cauri tek Tartaks. Upes gultne pārsvarā dabīga, līkumota paugurainajā apvidū, regulēta posmā no Cirišu HES aizsprosta līdz Pakaļņa ezeram. Upi šķērso autoceļš P62. Lielākās apdzīvotās vietas krastos: Jaunaglona, Salenieki.

Kalniešu APSR (krievu: Горская АССР) bija viena no Krievijas PFSR autonomajām republikām Ziemeļkaukāzā. Tā robežojās ar Gruzijas PSR dienvidos, Krievijas PFSR Terekas novadu ziemeļos, Dagestānas APSR austrumos un Kubaņas-Melnās jūras apgabalu rietumos.

Afganistāna, Vairāk nekā trīs ceturtdaļas Afganistānas teritorija aizņem kalni un augstienes līdzenumi. Centrā kalnu grēda ir Hindukušs kas iestiepjas aptuveni astoņsimt kilometru garumā cauri Afganistānai un iestiepjas Paskuistānā un Tadžikistānā. Augstākā virstotnes slejas virs septiņiem kilometrim, un reģiona vidējais pacēlums ir aptuveni virs četrtūkstoštrīsimt metriem virs jūras līmeņa.

Parenhīma (latīņu: parenchyma) jeb pamataudi ir daudzšūņu organismu iekšējās vides audi, kas sastāv no salīdzinoši vienādām nepolarizētām šūnām.
2004. gadā piedalījies Pasaules šaha čempionātā pēc izslēgšanas sistēmas, kurā zaudējis 1. kārtā. Piedalījies arī Pasaules kausa šaha izcīņā pēc izslēgšanas sistēmas: 2007. gadā zaudējis 1. kārtā, 2009. gadā zaudējis 2. kārtā, bet 2015. gadā zaudējis 1. kārtā.

In the Court of the Crimson King tiek uzskatīts par vienu no izcilākajiem progresīvā roka ierakstiem, kurš atmeta pirms tam esošo blūza ietekmi rokmūzikā, tā vietā sajaucot roku ar džeza un Eiropas simfoniskās mūzikas elementiem.

Sākotnēji tas bija nīderlandiešu ciems, tika nodibināts 1658. gadā. Apkaime ir nosaukta Nīderlandes pilsētas Hārlemas vārdā. Centrālajā Hārlemā afroamerikāņu īpatsvars 2000. gadā sasniedza 77% no visiem iedzīvotājiem, citos Ņujorkas rajonos šis īpatsvars ir mazāks.

Sudraba raktuves Kutna Horā pazīstamas no 10. gadsimta. 1142. gadā šeit tika nodibināts Sedlecas klosteris, kas bija pirmais cisterciešu klosteris Bohēmijā. No 13. gadsimta vidus pilsētā masveidā ieradās vācvalodīgie kalnrači. 13. gadsimtā Kutna Horā ieguva trešdaļu no Eiropas sudraba. Pilsēta savā ietekmē konkurēja ar Prāgu, šeit dažkārt rezidēja Bohēmijas karaļi. Husītu karu laikā 1421. gada 21. decembrī pie pilsētas notika Kutna Horas kauja, kurā Jana Žižkas taborīti sakāva imperatora Sigismunda spēkus. Imperatora spēki pameta Bohēmiju, bet Kutna Hora tika ieņemta un nopostīta. 1526. gadā pilsēta iekļāvās Habsburgu impērijas sastāvā. 16. gadsimtā sudraba iegulas pamazām izsīka, un pilsēta panīka, pēdējās rakstuves tika pamestas 18. gadsimta biegās. No 1919. gada — Čehoslovākijā. Kopš 1993. gada — Čehijā.

Sidnijs Ērvins Polaks (angļu: Sydney Irwin Pollack; dzimis 1934. gada 1. jūlijā, miris 2008. gada 26. maijā) bija amerikāņu kinorežisors, producents un aktieris.

1972. gadā Rauma-Repola Mentiloto sāka būvēt naftas platformas. 1977. gadā tika nopirkti būvmateriālu ražotāji Puukeskus Oy un Osakeyhtiö Mahogany. 1982. gadā nopirkta papīra fabrika Lohjan Paperi Oy.

Dzimumgatavību Siāmas milzu karpa sasniedz apēmram 7 gadu vecumā, kad tā sver ap 9 kg. Nārsts notiek no jūlija līdz augustam, upju dziļākajās vietās. Ikru skaits atkarīgs no mātītes lieluma, piemēram, 61 kg smagas mātītes auglība ir ap 10 miljoni ikru.

"Klīstošā holandieša" pirmizrāde notika 1843. gada 9. novembrī Parīzes operteātrī, ar ko saistās pārpratums, kas saistīts ar ilgstošajām problēmām atrast sponsorus tā uzvešanai. Afišās parādījās ziņa, ka libretu sacerējis Vāgners, bet mūziku Pauls Dīčs. Tā bija "Klīstošā holandieša" izrāde, tikai bez Vāgnera mūzikas. Slavenais libretists Leons Pijē šaubījās, vai Vāgners, kuru viņš nepazina, spēs sacerēt atbilstošu mūziku, tomēr saskatīja, ka tas ir "ejošs sižets". Nolēma maksāt Vāgneram 500 franku, lai Vāgners liekas mierā, bet Pijē atrastu savu komponistu, šai gadījumā Dīču, kas bija viņa protežē. Vāgneru, protams, aizvainoja šāda notikumu gaita, kas radīja sarežģījumus, tomēr naudas summa tā brīža situācijai bija ievērojama. Vāgners pieņēma piedāvājumu un septiņās nedēļās uzrakstīja partitūru. Ar to viņš devies pie Pijē, cerot, ka varēs nospēlēt priekšā, taču libretists jau bija apsolījies Dīčam, kurš jau bija ķēries pie mūzikas rakstīšanas.
Šis darbs iznācis grāmatu sērijas Reliģiskā dzīve Latvijā ietvaros un tas uzsāk iepazīstināt lasītājus ar daudzveidīgajām konfesijām Latvijā un to denominācijām, arī mazskaitlīgajiem un ne visai ierastajiem reliģiskajiem novirzieniem.

Četri Grand Slam tenisa turnīri ir ATP, kā arī WTA tūres prestižākās gada sacensības, ņemot vērā pasaules ranga punktus, tradīcijas, naudas balvu fondu un sabiedrības uzmanību. Tie ir:

Tomēr, neskatoties uz visu, pēc gada jau top darbs "Klīstošais holandietis" (1842). Kopumā Parīze, kurā Vāgners pavadījis trīs gadus, liek daudz ko saprast par mākslas pasauli šajā laikā, kurā valda tirdznieciskas spekulācijas. Māksla, kalpodama Luija Filipa finanšu sistēmai, bija pārvērtusies par amatierismu. Tajā brīdī arī komponistā nobrieda doma, ka vajadzīgs revolucionārs apvērsums, lai atbrīvotu mākslu no naudas varas. Šai laikā bez "Klīstošā holandieša" jāpiemin pabeigtā uvertīra "Fausts" (1842), kas arī ir izcils komponista darbs, un dažas romances. Radošā ziņā Parīzes posms bija piesātināts un veiksmīgs

Tālāk Buloņā sekoja tikšanās ar komponistu Džakomo Meierbēru, kurš bija nozīmīga un ietekmīga persona visas Eiropas mūzikas dzīvē, ar kuru Vāgners vēlējās tikties Parīzē, lai gūtu kādu materiālu atbalstu. Šis aspekts Vāgnera daiļradē jāmin kā nozīmīgs, jo komponists nokļuva pilnīgā Meierbēra atkarībā, prasot nogādāt ieteikuma vēstules Parīzes operteātra direktoram Leonam Pijē.

Jebkura programma Pascal valodā sākas no rezervēta vārda Program, aiz kura seko programmas nosaukums. Aiz nosaukuma liek semikolu. Pascal valodā bloks tiek norobežots ar vārdiem begin un end. Operatorus atdala ar semikolu, bet programmas beigās ir punkts. Pascal ir jutīgs uz simbolu reģistru.

Programmas apjoms bez moduļiem nedrīkst pārsniegt 64 kb. Katrs modulis arī var būt 64 kb liels. Programmēšanas valoda Turbo Pascal ļauj izmantot 10 iepriekš izveidotus moduļus. Katras programmas vajadzībām var veidot arī savus moduļus.

Dambrete (no vācu: Dambrett) ir divu dalībnieku galda spēle ar 12 vai 20 kauliņiem katram uz 64 vai 100 lauciņu galdiņa. Dambretes veidu ar lielāko laukumu dēvē par starptautisko dambreti un tajā notiek oficiālās sacensības.

2002. gada 7. novembrī kā partijas "Jaunais laiks" pārstāvis kļuva par Latvijas īpašu uzdevumu ministru veselības aprūpes lietās Einara Repšes valdībā, 2003. gada 16. janvārī — par veselības ministru. 2003. gada 10. aprīlī viņš demisionēja pēc KNAB ierosinātās krimināllietas par Audera darbībām, ļaunprātīgi izmantojot pacientu uzticēšanos. Ā. Auderu ministra amatā nomainīja Ingrīda Circene.

Luijs Filips I (franču: Louis-Philippe Ier, dzimis 1773. gada 6. oktobrī, miris 1850. gada 26. augustā) bija Francijas karalis no 1830. līdz 1848. gadam.

Moderno šķirņu vistas reti sāk perēt, un tās, kas sākušas perēt ļoti bieži nepabeidz perēšanu. Ir šķirnes, kuru vistas ir labas perētājas, piemēram, zīda vista, Brama vista vai Kohinhinas vista. Reizēm vistu olu perēšanu uztic pīlei.
Aivazovska zināmākā glezna ir jūras aina ar kuģa katastrofā izdzīvojušajiem "Devītais vilnis". Gleznojis dažādu ostu skatus, jūras kauju skatus un atsevišķus kuģus. Sevišķi iemīļota Aivazovska tēma ir jūrnieku cīņa ar viļņiem un vētru. Gleznojis arī nedaudz sauszemes ainavas, galvenokārt Armēnijas un Turcijas skatus.

Sasniedzis oāzi, Santjago satiek arābu meiteni Fatimu, iemīlas tajā un lūdz kļūt par viņa sievu. Meitene apsola, ka to darīs, bet tikai pēc tam, kad viņš būs beidzis savu ceļojumu. Santjago ir neapmierināts, bet vēlāk gūst atziņu, ka patiesa mīlestība nezudīs un tai nevajag ziedot savu likteni.

Zobenzivju kāpuri uzturas siltos ūdeņos, siltākos par 23°C. Pieaugušās zivis galvenokārt uzturas atklātos ūdeņos, tomēr tās reizēm var novērot arī pie krasta.

Rajona Vilijas ciemā dzimis krievu rakstnieks Nikolajs Ostrovskis (Николай Алексеевич Островский, 1904-1936). 1944. gada 29. februārī UNA kaujinieki pie Miļatinas ciema nāvējoši ievainoja padomju karavadoni Nikolaju Vatutinu (Николай Фёдорович Ватутин, 1901-1944).

Frīdrihs Zēmišs (vācu: Friedrich Sämisch; 1896. gada 20. septembris, Berlīne — 1975. gada 16. augusts, Berlīne) bija Vācijas starptautiskais lielmeistars šahā (1950).

Pēc Pascal lietošanas sākuma 1970. gadā tika pacelts jautājums par valodas standartizāciju. Valodas standartu izstrādāja Niklauss Virts un Ketlīna Jensena 1974. gadā. Turpmāk bija pieņemts starptautiskais ISO standarts un amerikāņu ANSI standarts. Šobrīd izdala trīs dažādus standartus: Unextended Pascal (izejošais), Extended Pascal (paplašinātais), Object-Oriented Extensions to Pascal (objektu-orientēts Pascal paplašinājums).

Ivans Aivazovskis (Иван Константинович Айвазовский), īstajā vārdā Ovaness Aivazjans (armēņu: Հովհաննես Այվազովսկի, dzimis 1817. gada 29. jūlijā, miris 1900. gada 5. maijā), bija armēņu izcelsmes krievu gleznotājs — marīnists. Ļoti ražīgs — atstājis apmēram 6000 darbu.

Operas režijā Kairišs debitēja ar Pētera Čaikovska "Jevgēņiju Oņeginu" uz Latvijas Nacionālās operas skatuves, par kuru 1999. gadā viņš saņēma Lielo mūzikas balvu. Drīz pēc tam, 2001. gadā, viņš Latvijas Nacionālajā operā uzveda Mocarta "Burvju flautu", kas vēlāk tapusi par mākslas īsfilmu un demonstrēta 42. Venēcijas biennālē.

Siāmas milzu karpa ir lielākā karpu dzimtas zivs pasaulē. Tās garums, iespējams, var sasniegt 3 m, svars 300 kg, lai gan mūsdienās tik lielus īpatņus vairs nevar novērot, jo zivis tiek ļoti intensīvi makšķerētas un zvejotas. Karpu dzimtā tai garumā līdzināties spēj tikai zeltainā mahsīra (Tor putitora), kas var sasniegt 2,75 m garumu. Ķermenis Siāmas milzu karpai samērā augsts, no sāniem mazliet saplacināts. Galva proporcionāli liela, mute vērsta uz priekšu, apakšlūpa gaļīga. Siāmas milzu karpai nav taustekļu. Zvīņas ir lielas, sudraboti pelēkas ar tumšu maliņu vai melnas ar sudrabotu maliņu. Lūpas gaiši rozā krāsā.
Līdz pat 20. gadsimtam toradži dzīvoja patstāvīgos, no pārējās pasaules nošķirtos ciematos un praktizēja animismu. 20. gadsimta sākumā nīderlandiešu misionāri uzsāka mēģinājumus pievērst toradžus kristietībai. 20. gadsimta 70. gados, kad Toradžu zeme kļuva atvērtāka ārpasaulei, tā kļuva par Indonēzijas tūrisma ikonu; to izmantoja tūrisma attīstītāji un pētīja antropologi. Ap 1990. gadu, kad tūristu pieplūdums sasniedza augstāko punktu, toradžu sabiedrība bija ievērojami mainījusies - no agrāras kopienas, kurā liela nozīme bija Aluk To Dolo uz lielā mērā kristīgu kopienu.

Pāvests Gregorijs IX, paklausot Kursas jaunkristīto lūgumam, 1232. gadā bija apstiprinājis sava legāta un Zemgales bīskapa Balduīna ar ķēniņu Lamekinu 1230. gada 28.decembrī noslēgto līgumu un nodrošināja kuršiem tajā paredzētās brīvības. Paklausot Bandavas, Vanemas un Ventavas jaunkristīto lūgumam, pāvests apstiprināja arī ar viņiem 1232. gada 17. janvārī noslēgto līgumu. 1234. gada septembrī pāvesta legāts Modenas Vilhelms iecēla dominikāņu mūku Engelbertu par pirmo Kurzemes bīskapu, bet 1236. vai 1237. gadā bīskaps tika nogalināts kuršu sacelšanās laikā, kas sekoja pēc Saules kaujas.

Hosē Manuels Pinto Kolorado (spāņu: José Manuel Pinto Colorado; dzimis 1975. gada 8. novembrī) ir profesionāls spāņu futbolists, spēlē vārtsarga pozīcijā. Pašlaik (2012) pārstāv Spānijas La Liga klubu FC Barcelona.

1931. gadā paziņoja, ka turpmāk viņi vairs nav Bībeles pētnieki, bet gan Jehovas liecinieki. 1942. gadā Raterfords nomira. Par viņa pēcteci kļuva Nātans Homērs Knorrs (Nathan Homer Knorr, 1905.-1977.).

1999. gadā ar izcilību absolvējusi Jāzepa Vītola Latvijas Mūzikas akadēmiju. Studējusi klavierspēli profesora Teofila Biķa klasē un ērģeļspēli pie profesora Tālivalža Dekšņa. 2000. gadā turpinājusi klavierspēles studijas Londonas Mūzikas un Drāmas augstskolā. No 2000. līdz 2003. gadam studējusi Štutgartes Mūzikas un drāmas augstskolā profesora Ludgera Lomana ērģeļsolistu klasē. Ar koncertiem uzstājusies slavenākajās Eiropas un Ziemeļamerikas katedrālēs, baznīcās un koncertzālēs, piedalījusies vadošajos mūzikas festivālos un saņēmusi mūzikas balvas un uzvaras nozīmīgos ērģeļmūzikas konkursos. Regulāri koncertē Rīgas Domā. Repertuārā ir ērģeļmūzikas skaņdarbi no Baha līdz mūsdienu komponistiem. 1993. gadā bija ērģelniece Romas pāvesta Jāņa Pāvila II vizītes dievkalpojumā Aglonas bazilikā.

Amoliņa iela ir iela Rīgā, Vidzemes priekšpilsētas Bukultu apkaimē. Tā sākas pie krustojuma ar Kanāla ielu un beidzas krustojumā pie Vīķu ielu. Ielā dominē divstāvu privātmāju apbūve. Ielas garums ir 320 m.

1493. gadā Santomi dibināja portugāļu tirgotāji. Uz Santomi portugāļi no Rietumāfrikas veda vergus, pirms viņus tālāk nosūtīja uz Latīņameriku. 16. gadsimtā pilsētu vairākas reizes nodedzināja franču pirāti un vergi, kuri pret portugāļiem izrādīja pretestību. 1975. gadā, kad Santome un Prinsipi ieguva neatkarību, Santome kļuva par valsts galvaspilsētu.
Hafnijs galvenokārt tiek izmantots kā kontrolelements kodolreaktoros, jo tam ir augsta neitronu absorbcijas spēja. Hafnijs tiek izmantots arī sakausējumos ar niobiju, tantalu, molibdēnu vai volframu. Šiem sakausējumiem ir augsta kušanas temperatūra un liela karstumizturība. Sakausējumos hafnija koncentrācija ir līdz 2%.

Krievciema pils bija uzcelta sešus metrus augstajā Aiviekstes stāvkrastā vietā, kur upi šķērsoja Krustpils-Kalsnavas ceļš. Pils aizņēma 29 х 19 metrus lielu laukumu, ko ietvēra laukakmeņu mūris. Rietumu pusē atradās dzīvojamā ēka.

2010. gadā pievienojās AHL klubam Mančestras "Monarchs". 2013. gada novembrī Džonsu izsauca NHL klubs Losandželosas "Kings", kura sastāvā hokejists aizvadīja 19 spēles. 2014.—15. gada sezonā Džonss bija jau komandas otrais vārtsargs pēc Džonatana Kvika. 2015. gada vasarā tika aizmainīts uz Bostonas "Bruins", taču vien pāris dienas vēlāk "Bruins" Džonsu aizmainīja uz Sanhosē "Sharks".

Programmām ir noteikts pieraksts. Vispārīgā gadījumā programma Pascal sastāv no divām lielām daļām - definīciju daļas jeb apraksta daļas un programmas galvenā bloka jeb operatoru daļas, un to pieraksta šādi:

Žorža Pompidū centra ēka ir viens no 20. gadsimta postmoderisma un High-Tech arhitektūras paraugiem. Ēkas augstums ir 42 m – 45,5 m, garums 166 m, bet platums 60 m. Kopējā platība ir 103 305 m2. Ēkas celtniecībā tika izmantotas aptuveni 15 000 tonnas tērauda. 11 000 kvadrātmetru no sienu kopējās platības aizņem stikls. Ēkas ārpusē izvietotie komunikāciju elementi ir katrs savā krāsā – ūdens caurules ir zaļas, ventilācijas caurules zilas, elektrības vadi dzelteni, lifti sarkani, bet armatūra balta. Tāpat ēkas ārpusē ir izvietoti arī lifti un eskalatori.

Pēc Luija XVIII nāves 1824. gadā tronī kāpa viņa brālis Šarls X, kurš mēģināja atjaunot absolūtismu un apspiest parlamentāro demokrātiju, tāpēc 1830. gada jūlijā Parīzē sākās Jūlija revolūcija, kuras rezultātā Šarls X atteicās no troņa un bēga trimdā uz Lielbritāniju. 1830. gada 9. augustā Orleānas hercogs Luijs Filips tika proklamēts par Francijas karali Luiju Filipu I. Karaļa varu turpmāk lielā mērā ierobežoja liberālā 1830. gada konstitūcija. Savas valdīšanas 17 gados viņš pārdzīvoja 7 atentātus.

Polaks karjeras laikā uzņēma vairāk nekā 20 filmas un 10 televīzijas šovus, tēloja vairāk nekā 30 filmās vai šovos, kā arī bija vairāk nekā 40 filmu producents. Ir uzņēmis tādas filmas kā Jeremiah Johnson (1972), The Way We Were (1973), Three Days of the Condor (1975) un Absence of Malice (1981). Par filmu Out of Africa (1985) saņēmis Amerikas Kinoakadēmijas balvu kā labākais režisors. Amerikas Kinoakadēmijas balvai tika nominēts arī par filmām They Shoot Horses, Don't They? un Tootsie. Pēc tam uzņēmis tādas filmas kā Havana (1990), The Firm (1993), Sabrina (1995), The Interpreter (2005).

2007. gada Pasaules čempionātā P. Kozmuss izcīnīja sudraba medaļu. 2008. gada Pekinas olimpiskajās spēlēs viņš kļuva vien par trešo slovēni, kurš izcīnījis Olimpisko zelta medaļu. Slovēnijā viņš tika atzīts par gada sportistu gan 2007., gan 2008. gadā.
1987. gadā uzņēmums ieguva Oy W. Rosenlew Ab, vēlāk pārdodot daļu tā biznesa, paturot meža tehnikas un metālapstrādes operācijas. 1987. gadā tika iegūts Eiropas vadošais akmens drupināšanas iekārtu ražotājs Bergaud, kā arī Nordberg UK. 1988. gadā Pentile kokzāģētava Joensū beidza darbību. 1988. gadā Rauma-Repola meža tehnikas grupa tika pārdēvēta par FGM; tika iegūts Francijas uzņēmums Cemet-Agrip. 1989. gadā Rauma-Repola nopirka ASV meža tehnikas uzņēmumu Timberjack, kā arī Nordberg Inc, Koehring un Peerless. Laikā no 1988. līdz 1991. gadam tika iegūtz Zviedrijas uzņēmums Sunds Defibrator Industries AB. 1990. gadā Rauma-Repola FGM tika pārdēvets par FMG Timberjack.

Progress M-09M (Прогресс М-09М) ir Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida 2011. gada 28. janvārī.

Benjamins Firhtegots Baltazārs fon Bergmanis jeb Benjamiņš Bergmanis (vācu: Benjamin Fürchtegott Balthasar von Bergmann, 1772–1856) bija vācbaltiešu luterāņu mācītājs, etnogrāfs, vēsturnieks un valodnieks. Profesora Ernesta fon Bergmaņa (1836-1907) vectēvs.

1983. gadā Rauma-Repola izveidoja atsevišķu meža grupu Forest Machine Group, kurai pamatā bija Lokomo meža tehnikas ražotne; tā nopirka Zviedrijas uzņēmuma Kockums meža mašīnu operācijas. 1983. gadā tika izveidots meitas uzņēmums Rauma-Repola Oceanics, kas plašāk zināms kā PSRS pētniecisko dziļūdens aparātu MIR izgatavotājs.

Vecākās kārpcūku fosilijas saglabājušās no holocēna laika, norādot uz divu sugu ļoti senu līdzās pastāvēšanu (parastajai kārpcūkai (P. africanus) un tuksneša kārpcūkai ir atšķirīgi vēsturiskie priekšteči). Šo divu seno kārpcūku līniju priekštečiem ir atšķirīgs priekšzobu skaits. 19. gadsimtā, kad Dienvidāfrikā izmira tuksneša kārpcūkas, uzskatīja, ka šī suga dzīvnieku pasaulei ir zudusi. Tikai 21. gadsimta DNS un morfoloģijas analīžu pētījumi atklāja, ka Austrumāfrikā dzīvojošā kārpcūka ir nevis parastās kārpcūkas pasuga, bet gan, ka tā ir Dienvidāfrikā izmirušās kārpcūkas radiniece.

Tonkonanas ir tradicionālas toradžu dzimtas mājas. Tās celtas uz gariem koka pāļiem, uz kuriem balstās izliekts bambusa jumts un to ārsienas izrotātas ar kokgrebumiem sarkanā, melnā un dzeltenā krāsā. Vārds "tonkonana" cēlies no toradžu tongkon ("sēdēt").

Pirmais cēliens sacerēts 1839. gadā Rīgā, otrs pēc pusgada Parīzē, bet vēl trīs pēdējie tapa pēc ilga laika Parīzē 1840. gadā. Sižetiski "Rienci" ir varonis - tribūns, kas grib atbrīvot romiešus no apspiedēju kundzības un nodibināt brīvu republiku (vēsturiski itāļu pilsētvalstu laiks). Tomēr viņa ideālisms nespēj pārvarēt īstenību, pūlim pārāk tīk izpriecas, viņi nespēj sekot varonim. Opera beidzas traģiski. Parīzē tā slavu guva vien 1869. gadā. "Rienci" tēlā jūtamas dziļas paralēles ar komponista paša izjūtām, esot vēlākajā Latvijas galvaspilsētā, taču, tāpat kā citas vēstures problēmas, tie ir tikai minējumi. Rihardam Vāgneram "Rīgas periods" visumā bija svarīgs viņa talanta attīstībā, uzskatu izveidē, tāpat ražīgu radošo meklējumu laiks.
Dzimis 1869. gada 2. oktobrī Porbandaras pilsētā, Indijā, Gudžaratas pavalstī (štatā), tirgotāju ģimenē, kas piederēja pie vaišju kastas (jeb vaišju varnas). 13 gadu vecumā Mohandass apprecējās ar savu vienaudzi vārdā Kasturba.

1893. gada 17. septembrī Kalnbērziņš dzimis Katlakalna pagastā. 1917. gada aprīlī kļuvis par boļševiku partijas biedru. 1919. gadā karojis Latvijā latviešu sarkano strēlnieku rindās, pēc tam 8. latviešu strēlnieku pulkā karojis pret Deņikinu.

Seišasa rags (portugāļu: Ponta dos Seixas) ir zemesrags Brazīlijas austrumos Atlantijas okeāna krastā, Dienvidamerikas kontinentālās daļas galējais austrumu punkts. Izvietojies Žuaunpesoas pilsētas robežās. 800 m uz ziemeļrietumiem atrodas Kabubranku zemesrags ar tajā izbūvētu bāku, kas agrāk tika uzskatīts par kontinenta galējo punktu.

Frege, Gottlob (1884), Die Grundlagen der Arithmetik: Eine logisch mathematische Untersuchung über den Begriff der Zahl, Verlag von Wilhelm Koebner.

2004. gadā Vilsona vietā nāca Red Bull atbalstītais austrietis Kristians Klīns. Viņš tikai reizi finišēja labāko astotniekā (par ko piešķir punktus), tomēr tas bija komandas labākais rezultāts sezonā (6. vieta). Monako GP komanda reklamēja jauno filmu "Oušena ducis". Abu spēkratu purngali tika izrotāti ar 250 000 ASV dolāru vērtiem dimantiem, no kuriem viens pazuda pēc Klīna avārijas.

Toradži kokgrebumos izsaka sabiedriski un reliģiski nozīmīgas idejas. Katrs kokgrebums tiek nosaukts savā vārdā. Bieži sastopami motīvi ir dzīvnieki un augi, kas katrs kaut ko simbolizē. Piemēram, tādi ūdens augi un dzīvnieki, kā krabji, kurkulis un elodejas simbolizē auglību. Attēlā redzams toradžu kokgrebums, kas sastāv no 15 kvadrātveida paneļiem. Apakšējā paneļa centrā redzams bifelis, kas simbolizē bagātību. Centrālajā panelī attēlots mezgls un lāde, kas pauž cerību, ka visi ģimenes pēcnācēji būs laimīgi un dzīvos harmonijā, gluži kā mantas, kas droši noglabātas lādē. Augšējos stūros attēloti ūdensdzīvnieki, kas norāda, ka jāstrādā cītīgi un tik ātri, kā ņirb ūdens virsma. Tas arī parāda, ka vajadzīgs prasmīgums, lai iegūtu labus darba rezultātus.

1995. gadā Repola apvienojās ar Kymmene, izveidojot uzņēmumu UPM-Kymmene. Savukārt Rauma 1999. gadā apvienojās ar Valmet, izveidojot uzņēmumu Metso.
Pēc Vācijas uzbrukuma PSRS starpvaru periodā Kandis iesaistās latviešu pašaizsardzības vienībās un piedalās Sarkanās armijas padzīšanā. Pēc Rīgas ieņemšanas 1941. gada 1. jūlijā vācu izlūkošanas dienests meklē krieviski runājošus lidotājus, ko plāno izmantot spiegu un diversantu izsēdināšanai PSRS frontes aizmugurē. Pulkvedis Kandis saskata šādas avantūras pašnāvniecisko būtību un izplata slepenu paroli bijušajiem Aviācijas pulka virsniekiem tajā nepiedalīties - pēc viņa norādes neviens lidotājs šim aicinājumam tā arī nepiesakās. Pēc vācu vietvaldības nodibināšanas Kandis organizē civilo Satiksmes inspekciju. Pats Kandis 1942. februārī kā viens no pirmajiem atsaucas aicinājumam pieteikties latviešu brīvprātīgajās vienībās un dodas uz Austrumu fronti. Tur Kandis tiek nozīmēts par latviešu sakaru virsnieku Policijas Kaujas Grupas Jeckeln štābā, vēlāk darbojas korpusa komandiera ģenerāļa Bruno Gedikes (Gödicke) štābā pie kaujas plānu izstrādes, sākotnēji latviešu bataljoniem, vēlāk arī citām vienībām. Latviešu vienību nomainīšanas jautājumā Kandis nonāk konfliktā ar vācu pulkvedi Šmitu, Kandis iestājas pret to, ka vācu vienības frontē pavada vienu nedēļu līdz nomaiņai, taču latviešu karavīriem ierakumos jāpavada vairākas nedēļas.

Viņam kopā ar amerikāņu stilisti Brianu Jangvirsu (Briana Jungwirth) ir dēls Fredijs Reidžins Tomlinsons (Freddie Reign Tomlinson), dzimis 2016. gada 21. janvārī.

NASA atsāka analizēt izplešama moduļa izgatavošanas iespējas. Tika izskatīti vairāki varianti, līdz pieņemts Bigelow piedāvājums. 2012. gada 20. decembrī NASA noslēdza līgumu ar Bigelow Aerospace par 17,8 miljoniem USD par Bigelow Expandable Activity Module moduļa izgatavošanu. Saslēgšanās mehānismu Common Berthing Mechanism par 2 miljoniem dolāru izgatavoja uzņēmums Sierra Nevada Corporation.

Kopā ar sievu Sunetru Sastrīnu un diviem bērniem — Benžaminu Aleksandru Sebastiānu (1993) un Liliju Greisu Atkinsoni (1995) — viņš dzīvoja ciematā netālu no Oksfordas. Viņa lielākais hobijs ir dārgu sporta automašīnu kolekcionēšana. Vēl viņš veido rakstus britu auto žurnāliem Car, Octane un Evo.

2003. gadā Warner Bros nopirka tiesības veidot filmu pēc "Alķīmiķa" motīviem. Projekta realizācija ir apstājusies, un filma nav tikusi uzņemta, ticis ziņots, ka iemesls ir scenārija problēmas. Scenārijā bija paredzēta kaujas aina ar 10 000 karavīriem, kas "nebija tas, par ko stāsta grāmata". Tika ziņots, ka Koelju piedāvājis par 2 miljoniem dolāru atpirkt no Warner Bros filmas veidošanas tiesības.

sintakse - noteikumi, kas nosaka konkrētā programmēšanas valodā pieļaujamās konstrukcijas, rakstzīmju izvietojumu programmā, kā arī izveidoto konstrukciju formu, bet nenosaka to saturu;

Hematoloģija (grieķu: αἷμα, haima — ‘asins’, -λoγία — ‘mācība’) ir medicīnas nozare, kas pēta asins uzbūvi, fizioloģiju, patoloģiju, asinsrades orgānus, to slimību diagnosticēšanu, ārstēšanu un profilaksi. Hematoloģija tiek iedalīta vairākās nozarēs: morfoloģiskajā, seroloģiskajā un klīniskajā hematoloģijā.

2016. gadā Viesturs Kairišs pabeidza darbu pie Latvijas un Somijas kopprojekta "Melānijas hronika", vēsturiskas kinodrāmas, kuras pirmizrāde notika 2016. gada 1. novembrī.
1980. gada oktobrī, neilgi pirms savas nāves, Kosigins atkāpjas no amatiem un Brežņevs beidzot iegūst kontroli pār valdību, ieceļot tajā sev uzticamus cilvēkus no „Dņepropetrovskas mafijas”.

Baltijas vairogs, saukts arī par Fenoskandijas vairogu, ir Austrumeiropas kratona ziemeļrietumu segments, kas atrodas Norvēģijā, Zviedrijā, Somijā, Krievijas ziemeļrietumos un zem Baltijas jūras. Tas satur senākos iežus Eiropā, galvenokārt arhaja un proterozoja gneisus un kristāliskos slānekļus. Litosfēras biezums ir 200—300 km. Pleistocēnā vairākkārtēji kontinentāli ledāji klāja vairogu, kā rezultātā tas iegrima, kā arī zaudēja nogulumiežu kārtu, atsedzot kristāliskos iežus. Mūsdienās turpinās Baltijas vairoga celšanās pēc ledāja izkušanas pleistocēna beigās.

Studenti strādā 6 dienas nedēļā no pirmdienas līdz sestdienai. Strādāšanas laiku ir katru dienu no pulksten 8:00 līdz 21:00. Katru dienu studentam ir jānoprezentē vismaz 30 reizes šīs mācību grāmatas. Šis laiks no pulksten 8:00 līdz 21:00 ir domāts tikai un vienīgi pārdošanai, atskaišu veidošana un viss pārējais notiek pēc darba dienas. Sarunas ar menedžeri notiek no rītiem. Katru svētdienu satiekas viena štata, vienas valsts studenti un pārrunā, kas viņu darbību padarīja veiksmīgāku. Balstoties uz uzņēmuma datiem 2010. gadā vidējais pirmā gada tirgotājs, kas strādāja šajā programmā vairāk kā 20 dienas, nopelnīja 2415 ASV dolārus mēnesī, neatrēķinot izdevumus. Kopējās vasaras izmaksas atšķiras un ir atkarīgas no katra indivīda paša, bet tās svārstās no 1500 ASV dolāriem līdz 3000 ASV dolāriem. Studenti paši atmaksā savus ceļa izdevumus, uzturēšanās izdevumus, veselības apdrošināšanu, darba atļaujas un vīzi.

fon Bergmanns, Baltazars (1736-1789) ar Tempļa bruņinieka vārdu Balthazar equee a columna aurea coronata. Jurists, galma padomnieks, rakstnieks. Rīgas tirgotāja dēls. Mācījies Veimārā un Jēnā. Baznīcas notārs Rīgā (1761), Prūsijas brīvmūrnieka grāfa Lestoka sekretārs (1763-1767), tieslietu kolēģijas advokāts Sv.Pēterburgā (1764-1773). Vidzemes hoftiesas loceklis (1773-1783). Sv.Pēterburgas kapitula „Fēnikss” loceklis (1768-69) ko vadījis Johans Augusts fon Štarks, Sv.Pēterburgas ložas „Urania” dibinātājs un goda loceklis (1773). Rīgas ložas „Zum Schwerdt“ dibinātājs (1765), krēsla meistars (līdz 1779). Striktās Observances VII.provinces prefektūras „Tempelburg“ kapitulārs, kapitula komturs (1782), delegāts Volfenbuteles konventā (1778). Striktās Observances VIII. provinces Maskavas kapitula (priorāta) loceklis.

Zobenzivs ir liela, spēcīga zivs ar raksturīgu garu, zobenam līdzīgu augšžokļa daļu. Zivs zobens ir dorsoventrāli saplacināts, mute liela. Ķermenim ir slaida, torpēdveida forma. Ķermeņa priekšdaļa ievērojami augstāka un masīvāka par pārējo daļu. Zobenzivs, sasniedzot dzimumbriedumu 4—5 gadu vecumā, ir 155—250 cm gara. Pieaugušie īpatņi parasti ir apmēram 3 metrus gari, bet garākā zināmā šīs sugas pārstāve ir sasniegusi 4,55 metrus garumu un 650 kg masu. Mātītes pieaug ātrāk nekā tēviņi, turklāt tās ir arī lielākas. Klusā okeāna zobenzivis ir lielākas nekā Atlantijas okeāna zobenzivis.
Līdzīga šai sēnei ir retā, bet stipri indīgā Patuijāra šķiedrgalvīte (Inocybe patouillardii jeb Inocybe erubescens) , kura jaunībā ir tais pašās krāsās, bet tās kātiņš ir bez gredzena un šķiedraini svītrots, lapiņas jaunām sēnēm tumšākas un mīkstums griezumu vietās sārtojas. Mušmires atšķiras no čigānenēm ar savām vienmēr baltajām lapiņām.

Tāpat kā citās zemnieku kultūrās, toradži dejo un dzied arī ražas novākšanas laikā. Ma'bugi deju izpilda, pateicoties par ražu, savukārt Ma'gandangi dejo rīsu kulšanas laikā. Ir arī vairākas kara dejas, piemēram, Manimbong, ko izpilda vīrieši, kam seko sieviešu izpildītā Ma'dandan. Aluka nosaka, kā un kad toradžiem jādejo. Piemēram, Ma'bua deju drīkst izpildīt tikai reizi 12 gados. Tā ir nozīmīga ceremonija, kuras laikā priesteri, uzvilkuši bifeļa galvu, dejo ap svēto koku.

Otrā pasaules kara beigās 1944. gadā devās bēgļu gaitās uz Vāciju. Miris Bavārijas pilsētā Dillingenē (Dillingen an der Donau) 1951. gada 16. janvārī.

Līdzās 1905. gada oktobrim Liepājā, tika reģistrēts otrs vislielākais oktobra mēneša nokrišņu daudzums Latvijas rietumu rajonos. Aizputē mēneša nokrišņu summa bija 206 mm.

Toradži ir tauta Indonēzijai piederošajā Sulavesi salā. Pie tās pieder ap 650 000 cilvēku, no kuriem 450 000 joprojām dzīvo toradžu tradicionālajā teritorijā Tanatoradžā. Lielākā daļa iedzīvotāju ir kristieši, bet pārējie ir musulmaņi vai pieder vietējai animistu reliģijai alukai (aluk - "ceļš"). Indonēzijas valdība oficiāli atzīst šo reliģiju ar nosaukumu "aluktodolo" (Aluk To Dolo - "senču ceļš").

Ļenas rajons (krievu: Ленский район) ir Krievijas Arhangeļskas apgabala administratīvais rajons apgabala dienvidaustrumu daļā. Rajons robežojas ar Arhangeļskas apgabala Viļedas rajonu dienvidos, Kotlasas rajonu dienvidrietumos un Krasnoborskas rajonu rietumos, kā arī Komi republikas Udoras rajonu ziemeļos, Ustjvimas rajonu austrumos, Siktivdinas rajonu dienvidaustrumos un Sisolas rajonu dienvidaustrumos.

Latvija (1941 - 1946) bija nelegāls pagrīdes pretošanās kustības izdevums, kas Otrā pasaules kara laikā tika izdots Latvijā. Tas ir pirmais nopietnais nacionālās pretošanās kustības drukātais izdevums vācu okupācijas laikā, kura pirmais numurs iznāca jau 1941. gada 18. novembrī. Latvija iznāca vienas lapas apjomā ar tekstu tika vienā lapas pusē, un tās metiens svārstījās no 1600 līdz 6500 eksemplāriem. To izdeva anonīma "Patriotu organizācija", taču domājams, šis nosaukums lietots, lai radītu iespaidu par nopietnas pretestības pastāvēšanu. Tekstus rakstīja un rediģēja K.Drava un J.Liezeris.

No 1984. gada El Barādeī strādāja Starptautiskajā Atomenerģijas aģentūrā, sākumā par juriskonsultu (1984-1993), pēc tam par ģenerāldirektora asistentu ārējo sakaru jomā (1993-1997).

Rūdolfs Kandis dzimis Rīgā. Pēc II Rīgas pilsētas vidusskolas beigšanas 1919. gada 25. maijā brīvprātīgi iestājas 3. Atsevišķajā bataljonā, piedalās kaujās pret lieliniekiem Latgalē, tiek arī ievainots, 1919. gada 8. augustā nonāk 3. Jelgavas kājnieku pulkā, savukārt no tā tiek nosūtīts uz Latvijas kara skolu. Pēc kara skolas beigšanas ar I šķiru Kandis tiek ieskaitīts 6. Rīgas kājnieku pulkā.
Otrajā nozīmē — mākslas darbā attēloto notikumu izklāsts to hronoloģiskā secībā. Fabula cieši saistīta ar sižetu: tādā mākslas darbā, kurā notikumi attēloti to hronoloģiskajā secībā, abi šie jēdzieni sakrīt.

Čārlzs Teizs Rasels (nācis no izteikti reliģiozas kalvinistu draudzes) jau pirms organizācijas dibināšanas nāca klajā ar informāciju, ka Jēzus esot atgriezies nevis fiziski, bet gan garīgi. Paziņojis, ka 1914. gadā, Jēzus sāks savu valdīšanu debesīs un, ka nākotnē uz zemes ir apsolīta paradīze. Drīzumā gaidāms Armagedons. Jēzus Kristus vadībā šajā Armagedona kaujā tiks iznīcināti visi Dieva ienaidnieki. Pēc Armagedona nāks “tūkstošgadu valsts”, kur valdīs Jēzus Kristus un 144 000 ar garu izredzēto Kristus sekotāju debesīs, bet daudzi miljoni citu cilvēku, kas ir paklausīgi Dievam, dzīvos mūžīgi un laimīgi uz zemes.

Ģeoloģiski Baltijas vairogu iedala piecās ģeoloģiskajās provincēs: Svekofennijas un Svekonorvēģijas provinces Fenoskandijā, Karēlijas, Baltās jūras un Kolas provinces Krievijā. Pedējās trīs tiek iedalītas vairākos blokos un satur senākos iežus (2,5—3,4 Ga). Jaunākie ieži atrodas Svekonorvēģijas provincē, un ir 900—1700 Ma veci.

Cīņas māksla ir dokumentēta paņēmienu un treniņa sistēma cīņai. Tās galvenais princips ir pašaizsardzība no fiziskiem draudiem. Daudzas cīņas mākslas ir cieši saistītas ar tādām reliģijām kā hinduisms, budisms, daoisms, konfūcisms vai sintoisms, kamēr citas seko īpašam goda kodeksam. Visbiežāk cīņas māksla tiek apgūta priekš sacensībām (cīņas sports) vai kā sava veida deja.

Agra vakara ainava (slovāku: Podvečerná krajina) ir ungāru gleznotāja Šāndora Brodska (pazīstams arī kā Aleksandrs Brodskis) eļļas krāsas glezna, tapusi ap 1850. gadu.

Viljams Goldings (angļu: William Gerald Golding; dzimis 1911. gada 19. septembrī, miris 1993. gada 19. jūnijā) bija britu rakstnieks, dzejnieks, dramaturgs.

Aleksandrs Frolovs (krievu: Александр Фролов; dzimis 1982. gada 16. jūnijā) ir krievu hokejists, malējais uzbrucējs, Krievijas hokeja izlases dalībnieks. Pašlaik (2016) spēlē Kontinentālās hokeja līgas kluba Ņižņijnovgorodas "Torpedo" sastāvā.

Jo ilgāk pie varas atradās Brežņevs, jo lielākas kļuva novecojošās nomenklatūras bažas par pēctecības scenāriju un savu amatu zaudēšanu. Varas maiņa nozīmētu veselas padomju nomenklatūras paaudzes nomaiņu ar jaunāku. Tāpēc esošās partijas elites interesēs bija paildzināt Brežņeva atrašanos pie varas, neskatoties uz viņa sabrūkošo veselību. Augošais Brežņeva personības kults bija šīs politikas daļa. Viņš bija kļuvis par neatņemamu varas sistēmas sastāvdaļu.

Koraļļu Jūras Salas ir Austrālijas ārējā teritorija Koraļļu un Tasmana jūrās aiz Lielā Barjerrifa pie Kvīnslendas krastiem. Ietver sevī vairākas pārsvarā neapdzīvotas tropiskas salas un koraļļu rifus. Teritorijas kopējā akvatorija aizņem 780 000 km².
Pēc Džastina Vilsona došanās uz Jaguar, Kjēza bija Formula 3000 pilots. Viņa uzvara Monako ir viena no lietām, kuru visbiežāk atceras saistībā ar dāni. Pēdējā aplī Bjerns Virdheims jau māja savas komandas darbiniekiem, taču Kjēza viņu taisnē apsteidza un izcīnīja uzvaru. Nikolass savās piecās sacīkstēs Formulā 1 visas reizes finišēja, taču nevienā no tām neizcīnīja punktus, kas ir neparasti debitantam. 2005. gadā viņš testēja Jordan un lielā daļā sezonas sacīkšu bija komandas trešais pilots.

Tradicionāli pieņiemts, ka Pataņdžali dzīvojis Indijā ap 200. gadu pirms mūsu ēras. Viņa biogrāfija ir neskaidra, nepārbaudāma un mītiska. Domāts, ka viņš bijis "Gonardā" (vieta Šrilankā) jo pats esot sevi saucis par "Gonardieti".[nepieciešama atsauce]

Profesionāļa karjeru sācis 1999. gadā 16 gadu vecumā. Pirmo reizi reitinga turnīra finālā iekļuva 2003. gadā Scottish Open, kur finālspēlē ar 7:9 zaudēja Deividam Grejam. 2005. gadā pirmo reizi kvalificējās Pasaules čempionāta finālturnīram, kur pirmajā kārtā ar 5:10 piekāpās Džonam Higinsam. Kopš tā laika Selbijs ir spēlējis visu pasaules čempionātu finālturnīros. Arī 2006. gada Pasaules čempionātā viņš pirmajā kārtā tikās ar Džonu Higinsu un uzvarēja ar 10:4. Taču jau nākamajā kārtā zaudēja Velsas snūkeristam Markam Viljamsam. 2007. gadā pirmo reizi iekļuva Pasaules čempionāta finālā, kur atkal tikās ar Dž. Higinsu, zaudējot ar 13:18.

Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Tas ir tas pats virziens, ko Vāgners vēlāk kritizēja, arī Džakomo Meierbēru, tas izpaudās arī traktātā "Opera un drāma", kur atzīmējis, ka mūzika, kurai operā vajadzētu būt izteiksmes līdzeklim, kļuvusi par galveno motīvu, drāma, kurai būtu jābūt mērķim, kļuvusi par līdzekli. Opera pārvērtusies par āriju un duetu virkni, kas sarausta drāmu sīkos gabaliņos, ir daudz bezsaturīgu melodiju. Šie uzskati komponistam raksturīgi vēl ilgi, radot konfliktus arī vēlākajos gados, strādājot Drēzdenes opernamā. Komponists pats apzinājies savus jaunības maldus un centās tos šādā veidā izpirkt, tātad "Rienci" daudzējādā ziņā ir banāla, tajā daudz vienveidības, bezsaturīgu gājienu.

Šahu iemācījies spēlēt piecpadsmit gadu vecumā, noraugoties, kā to spēlē vietējā kafejnīcā. 1848. gadā pārcēlies uz Londonu, kur ātri kļuvis par pazīstamu šahistu. 1851. gadā piedalījies pirmajā starptautiskajā šaha turnīrā Londonā, kurā izstājies pirmajā kārtā. Vēlāk piedalījies starptautiskajos šaha turnīros Vīnē (1873), Parīzē (1878), Vīnē (1882), Nirnbergā (1883), Londonā (1883), Hamburgā (1885), Hastingsā (1895) un Londonā (1899). Piedalījies arī mačos ar tā laika spēcīgākajiem šahistiem — Polu Morfiju (1858), Vilhelmu Steinicu (1866) un Emanuelu Laskeru (1890), kuros gan cietis zaudējumus kopvērtējumos.
Viena no zināmākajām Meka kadru kolāžām ir 1969. gadā samontētā “Walden”, kuras sešos filmas ruļļos ietīti sešdesmito gadu spilgtākie iespaidi. Iesākumā Meks filmai dod gana atmaskojošu nosaukumu “Diaries, Notes, Sketches”, ko autors iecerējis piemērot arī turpmākajiem darbiem, kuros līdzīgi dzejas antoloģijai tematiski saistītā veselumā apvienoti sākotnēji neatkarīgi darbi. Lielais filmētā materiāla apjoms, kas tiek atšfrēts ar vienu un to pašu “Diaries, Notes, Sketches”, sagādā gana daudz grūtības filmas montāžas procesā, tāpēc sākotnēji iecerētie apakšvirsraksti pārtop nosaukumos, trīs vārdos iekļauto kodolīgo paskaidrojumu paturot redzamā attālumā filmas titros.

Zobenzivis barus neveido, taču barošanās laikā var koncentrēties vienā vietā ievērojamā skaitā, atrodoties samērā tuvu viena otrai, apmēram 10 metru attālumā. To barus bieži var novērot peldam tuvu ūdens virsmai, laukā esot tikai muguras spurai, ik pa brīdim kādai no zobenzivīm izlecot.

Livonijas kapituls tika dibināts pēc 1768. gada Striktās Observances sistēmas piekto ("noviči") un sesto grādu ("templiešu" grādu) sasniegušajiem brāļiem bruņiniekiem no vecskotu ložām "Pie zelta pārpilnības raga" Rīgā un "Ernests pie sarkanā ērgļa" Jelgavā VIII. provinces Livonijas prefektūrā, kas sakrita ar Vidzemes un Kurzemes teritoriju. Kapituls darbojies līdz 1794. gadam, kad tas pārtrauca darbību sakarā ar Krievijas ķeizarienes Katrīnas II vēlēšanos. Nikolaju Novikovu pavēlēja ieslodzīt Šliselburgas cietoksnī, no kura viņu garīgi un fiziski salauztu atbrīvoja tikai pēc 15 gadiem.

Laukmuiža ir ciems Talsu novada Ārlavas pagastā. Izvietojusies pagasta austrumos 11 km no pagasta centra Valdemārpils, 22 km no novada centra Talsiem un 138 km no Rīgas.

Skopolamīns (C17H21NO4) ir dabīgs tropāna grupas alkaloīds, kas tiek iegūts no melnās driģenes, dzeloņainā velnābola, eņģeļtaures un vairākiem citiem nakteņu dzimtas augiem. Skopolamīnam ir antiholīnerģiskas un antimuskarīna īpašības. To medicīniski lieto, lai novērstu nelabumu, vemšanu un krampjus. Skopolamīns tiek izmantots arī kā papildviela narkotiskajām sāpju mazinošajām vielām (opioīdiem) un kā pirmsanestēzijas līdzeklis.

Luijs Filips piedzima 1773. gada 6. oktobrī Palais Royal pilī Parīzē. Viņa tēvs bija karaļa brālēns un viens no bagātākajiem cilvēkiem valstī, Orleānas hercogs Luijs Filips, viņa māte — Luīze Marija Adelaide Burbone. 1785. gadā Luijs Filips ieguva Šartras hercoga titulu. Viņa tēvs, neskatoties uz radniecību ar karali Luiju XVI, aktīvi iesaistījās Franču revolūcijā un 1793. gadā pat nobalsoja par nāvessodu gāztajam Luijam, ar ko sanaidoja uz troni pretendējošās Burbonu un Orleānu līnijas. Par spīti atbalstam revolūcijai, Orleānas hercogu aprīlī arestēja un 6. novembrī giljotinēja. Glābjot savas dzīvības viņa ģimene, tai skaitā jaunais Luijs Filips, bēg no Francijas uz Šveici.

Bija precējies divas reizes — 1954. gadā ar Vivianu Liberto un 1968. gadā ar Džūnu Kārteri, leģendārās kantrimūzikas grupas Carter Family dalībnieci. Pirmajā laulībā piedzima četri bērni, arī Rozanna Keša, kas arī pati kļuvusi par veiksmīgu kantrimūziķi. Otrajā laulībā piedzima dēls Džons Kārters-Kešs, kas arī ir kļuvis par mūziķi un producentu.